Παιδιά καλημέρα και καλή βδομάδα.

Χάρηκα πολύ που κάποιοι από εσάς μου στείλατε τις απαντήσεις στις ασκήσεις του Σαββατοκύριακου στο μέηλ μου. Περιμένω κι από τους υπόλοιπους να μου στείλουν τις απαντήσεις.( ΜΟΝΟ απαντήσεις, δε χρειάζεται να ξαναγράψετε τις ερωτήσεις). Δεν είναι δύσκολες κι ευκαιρία να τα πούμε και λίγο μέσω του μέηλ μου, που πλέον θα το λέω ***το ηλεκτρονικό μου ταχυδρομείο*** για να χρησιμοποιούμε τη γλώσσα μας την ελληνική, που είναι από τις πιο πλούσιες γλώσσες του κόσμου.

Και τώρα είναι ώρα για ένα επαναληπτικό τέστ στην Ιστορία.

Αφού κάνετε επανάληψη στα **κεφάλαια 25, 26 και 27** από το βιβλίο, απαντήστε **μόνοι σας**, χωρίς βοήθεια στις ερωτήσεις.

1. **Πότε άρχισε και πότε τελείωσε ο πελοποννησιακός πόλεμος; Να υπολογίσεις πόσα χρόνια διήρκησε** (εδώ κάνουμε και λίγο μαθηματικά!!!)
2. **Ποια ήταν η αιτία και ποια η αφορμή της έναρξης του πολέμου;**
3. **Να σημειώσεις Σ ή Λ δίπλα σε κάθε πρόταση.**

**α.** Οι δύο αντιμέτωπες συμμαχίες στον πόλεμο ήταν η πελοποννησιακή και η βοιωτική.

**β.** Οι Κερκυραίοι που είχαν διαφορές με τους Κορίνθιους ζήτησαν βοήθεια από τους Σπαρτιάτες.

**γ.** Το δεύτερο χρόνο του πολέμου έπεσε μεγάλη αρρώστια (λοιμός) στην Αθήνα και πέθαναν πολλοί. Ανάμεσά τους κι ο Περικλής.

**δ.** Την πρωτοβουλία για να υπογράψουν ειρήνη την πήρε ο Αλκιβιάδης.

**ε.** Στη ναυμαχία που έγινε στις Αργινούσες νίκησαν οι Αθηναίοι.

**στ.** Οι Αθηναίοι αναγκάστηκαν στο τέλος να υπογράψουν ειρήνη με βαριούς όρους.

1. **Ποιος πόλεμος ονομάζεται εμφύλιος και γιατί, κατά τη γνώμη σου, είναι καταστροφικός;**

Καλή επιτυχία σε όλους και περιμένω τις απαντήσεις σας μέχρι την Πέμπτη 2/4 Στην άσκηση 3, γράφετε μόνο π.χ. α Σ , β …κτλ.